**HUMANITARNO, DOBRODELNO, SKUPNOSTNO… PROSTOVOLJNO DELO**

Študent razišče potrebe v okolju kjer živi, po humanitarnem/dobrodelnem/skupnostnem ipd. prostovoljnem delu in se aktivira v obsegu najmanj 40 ur letno. V kriznih razmerah (naravne nesreče, humanitarne krize ipd.), se študenti aktivno vključijo v procese pomoči povezane s kriznimi razmerami. V času brez kriznih razmer, pa se vključijo tudi na ostala področja pomoči sočloveku, skupnostnih projektov ipd.

Nekaj področij in oblik dela, ki pridejo v poštev:

- človekoljubna dela (Rdeči križ, Karitas),

- krizni centri,

- humanitarna društva, ki organizirajo pomoč ljudem v skupnosti

- društva za razvijanje in izvajanje prostovoljnega dela

- pomoč na domu (starejši in ljudje s posebnimi potrebami, tudi področje duševnega zdravja)

- zveza prijateljev mladine,

- mladinski tabori, počitniške kolonije,

- taborniki, skavti,

- gasilci, civilna zaščita,

- v organizaciji, kjer študenti opravljajo redno prakso in so potrebe po njihovem, še bolj angažiranem delovanju,

- podpora študentu, ki potrebuje spremstvo, tolmača ipd.

- idr. (po predlogu mentorjev in študentov)

Študenti raziščejo in se pozanimajo o organizacijah v njihovem kraju ali drugje, ki delujejo na področju konkretnega dela z ljudmi in kjer bodo veseli novih prostovoljnih sodelavcev, z veliko mero empatije. Nekaj informacij o možnostih opravljanja prostovoljnega dela je objavljeno tudi na oglasnih deskah na fakulteti in preko obvestil e-referata.

Predloge za delovanje študenti predstavijo mentorjem/icam v mentorskih skupinah, lahko tudi na e-mail. Že opravljenega prostovoljnega dela v preteklih letih ni možno uveljavljati, lahko pa delo nadaljujejo na istem področju.

**PRIJAVNICA PROJEKTA HUMANITARNEGA, PROSTOVOLJNEGA DELA**

(obseg najmanj 40 ur/letno)

1. Naziv projekta (npr. prostovoljno delo v okviru rdečega križa ali samostojni projekt študenta, pomoč stari gospe)

2. Razlog za vzpostavitev projekta

3. Trajanje (okviren urnik, načrtovano število srečanj)

4. Število vključenih prostovoljcev, sodelujočih (sami, skupina)

5. Opis delovanja (kaj bom/o delal/i, kakšne so potrebe uporabnikov)

6. Morebitne sodelujoče organizacije

7. Odgovorna oseba in njen kontakt

Študenti se lahko med sabo tudi povezujejo v skupnih aktivnostih.

V primeru neorganiziranega delovanja (npr. onemogla soseda potrebuje vsakodnevno pomoč in ji pogosto prinesem kosilo, pomagam pospravit, se pogovarjam, jo spremljam…), študent prijavi svoj projekt prostovoljnega dela z naslovom npr. *"Pomoč starejši osebi na domu".*

Študent predstavi projekt in odda prijavnico svojemu mentorju/mentorici na FSD.

**POROČILO O HUMANITARNEM PROSTOVOLJEM DELU**

Ob koncu prakse študent\_ka v učno mapo priloži:

- poročilo o delu in

- potrdilo organizacije o opravljenih urah.

**Poročilo** **naj vsebuje** (na 2-3 straneh A4):

- naziv organizacije, projekta,

- področje dela, pribl. število uporabnikov,

- način financiranja (država, nevladno, popolnoma prostovoljno…),

- namen našega delovanja,

- kratek opis našega delovanja s primeri,

- stopnja skladnosti delovanja organizacije s potrebami uporabnikov,

- opis možnosti za razvoj storitve in izzivi v prihodnje,

- kratka ocena uporabe socialnodelovnih znanj v organizaciji in usposobljenosti kadra,

- predlogi za delovanje organizacije, projekta za naprej,

- z organizacijo/projektom bom ostal\_a v stiku še naprej? DA/NE Zakaj?